Valentino (muotisuunnittelija)

Valentino, koko nimeltään Valentino Clemente Ludovico Garavani, (11. toukokuuta 1932 Voghera – 19. tammikuuta 2026 Rooma) oli Italian ja maailman tunnetuimpia muodinluojia. Valentinon tavaramerkkinä oli suurenluokan iltapuvut ja punainen väri, jota kutsutaan myös ilmaisulla ”rosso Valentino”, Valentinon punainen.

 Nuoruus ja uran alku 
Valentino Garavani syntyi Italian Vogherassa vuonna 1932. Hän kiinnostui jo lapsena muodista ja taiteesta ja lähti vuonna 1949 opiskememaan muotipiirtämistä. Hän jatkoi vielä samana vuonna Pariisiin opiskelemaan muotialaa École des Beaux-Artsiin, jota hallinnoi Ranskan muotialan hallintoelin Chambre Syndicale.

Ranskan muotiala suhtautui 1950-luvulla huomattavan kielteisesti ulkomaalaisiin, ja varsinkin italialaisia he vastustivat. Voitettuaan International Wool Secretariatin järjestelmän suunnittelukilpailun Valentino sai kuitenkin niin paljon mainetta, että Jean Dessès palkkasi hänet muotitaloonsa. Valentino työskenteli Dessèsillä apulaissuunnittelijana ja siirtyi yrityksestä 1957 kollegansa Guy Larochen perustamaan muotitaloon.

 Oma muotitalo 
Valentino pystyi vuonna 1959 isänsä tukemana perustamaan oman muotitalonsa Rooman Via Condottille. Seuraavana vuonna hän tapasi arkkitehtuurin opiskelijan Giancarlo Giamettin, joka otti vastuulleen Valentinon yrityksen liiketalouden. Valentino keskittyi ranskalaiseen haute coutureen ja käytti luksusmateriaaleja ja helmikirjontaa, kirjontaa ja vekkejä. Hän myös suunnitteli vaatteensa itse, kun tuohon aikaan monet italialaiset muotitalot ostivat suunnitelmat muilta. Valentinon ensimmäinen kansainvälinen muotinäytös oli 1962 Palazzo Pittissä Firenzessä, joka oli Italian muodin silloinen pääkaupunki.

Valentino sai mainetta jo ensimmäisestä näytöksestään, ja monet kuuluisuuden alkoivat käyttää hänen asujaan. Häneen luottivat muun muassa Belgian kuningatar Paola, prinsessa Margaret, Audrey Hepburn, Elizabeth Taylor ja Jacqueline Kennedy. Kennedy käytti Valentinon pukua miehensä John F. Kennedyn hautajaisissa 1963 ja viisi vuotta myöhemmin mennessään naimisiin Aristotélis Onásisin kanssa.

Valentino tunnettiin erityisesti punaisesta väristä, mutta vuoden 1967 kokoelma tunnetaan ”värittömänä”. Siinä yritys käytti vain valkoisen, norsunluun ja beigen värejä, ja värittömyys oli rohkea irtiotto ajan psykedeelisistä kuvioinneista. Kokoelman ansiosta Valentino sai Neiman Marcus -palkinnon. Samassa yhteydessä Valentino alkoi käyttää V-logoa, josta tuli sekä vaatteiden että asusteiden johtomotiivi. Palkinto oli inspiroimassa Valentinoa luomaan myös miesten malliston Valentino Uomo, joka esiteltiin 1968.

Valentino avasi 1969 ensimmäisen valmisvaateliikkensä Milanoon, ja seuraavana vuonna avautuivat liikkeet New Yorkissa ja Roomassa. Hän siirsi coutoure-liikkeensä 1989 Milanosta Pariisiin. Hänen toinen Pariisin-kokoelmansa sai huomiota yhteyksistään 1900-luvun alun Wiener Werkstätteen. Valentino onnistui ensimmäisenä italialaissuunnittelijana siirtämään toimistonsa Pariisiin, ja vuonna 1989 hänen valmisvaatteiden myyntinsä oli Euroopan suurimpia. Vuosimyynti oli 270 miljoonaa Yhdysvaltain dollaria.

 Muotitalon myynti ja uran loppu 
1998 Valentinon muotitalo myytiin sijoitusyhtiö Permiralle ja italialaiselle tekstiiliyritykselle MarzottolleValentino myytiin Qatarin kuninkaallisille, Helsingin Sanomat 13.7.2012 s. A16 300 miljoonalla dollarilla. Muotitalon osti qatarilainen sijoitusyhtiö Mayhoola for Investments S.P.C., jonka taustalla on tiettävästi Qatarin kuningasperhe. Kauppasumma on 700 miljoonaa euroa.

Ranskan presidentti Chirac myönsi Valentinolle vuonna 2006 Légion d'honneur -kunniamerkin muodin alalla tehdyn työn kunniaksi.

Valentinoa arvosteltiin 1990- ja 2000-luvuilla jo vanhanaikaisuudesta, vaikka häntä myös samaan aikaan kehuttiin perinteisen pariisilaisen haute couturen edistäjäksi. Valentino jatkoi uransa loppuun asti tuttua linjaansa ja keskittyi luksusmarkkinoihin. Hän jäi eläkkeelle vuoden 2008 kevät-kesä-kokoelman jälkeen. Viimeinen kokoelma oli kokonaan valkoinen.

Valentino kuoli kotonaan 19. tammikuuta 2026. 

Lähteet

Aiheesta muualla

Luokka:Italialaiset muotisuunnittelijat
Luokka:Vuonna 1932 syntyneet
Luokka:Vuonna 2026 kuolleet